Pokistonda yo‘lovchi poyezdi yuk poyezdiga borib urildi. 18 kishi halok bo‘ldi

Pokistonning Panjob viloyatida yo‘lovchi poyezdi temir yo‘l bekatida turgan yuk poyezdiga borib urildi.

Qutqaruvchilarga ko‘ra, bekatga yaqinlashish oldin poyezd boshqa yo‘ldan harakatlana boshlagan. To‘qnashuvdan so‘ng uning uch-to‘rt vagoni izdan chiqib ketgan, lokomotivi esa butkul vayron bo‘lgan.
Politsiya hodisa oqibatida 18 kishi halok bo‘lgani, 67 kishi jarohatlanganini bildirdi. Kasalxonalarda favqulodda holat e’lon qilingan.